Foto: Flickr Nigeriyada bir qator portlashlar sodir etildi. Bunday portlashlardan biri 27 kishining umriga zomin bo‘ldi, 83 kishi yaralandi. Portlash mamlakatning shimoli-sharqida sodir etilgan. Nigeriya hukumati terakt ortida “Boko harom” guruhi jangarilari turganini taxmin qilmoqda. Bomba Konduga qishlog‘idagi bozorlardan birida xudkush ayol tomondan harakatga keltirilgan. Bu haqda Reuters axborot agentiligi xabar bermoqda. Yana ikki xudkush birinchi terakt sodir etilgan joy yaqinidagi qochqinlar lageri yonida o‘zini portlatgan. Bu portlashlar oqibatida hech kim halok bo‘lmagan. 28 iyulda “Boko harom” jangarilari neft razvedkasi olib borayotgan geologlar guruhiga hujum qilgandi. Hujum oqibatida 50 kishi halok bo‘lgan.